    เจ๊หลีเป็นร้านก๋วยเตี๋ยวเก่าแก่ในย่านบางรัก ซึ่งมีเกี้ยมอี๋ซึ่งหาทานยากตามร้านก๋วยเตี๋ยวทั่วๆไป  ดังนั้นคนที่ชอบทานเส้นเกี้ยมอี๋ก็จะเป็นลูกค้าของร้านนี้พอสมควร ผมลองทานเส้นเล็กแห้งเย็นตาโฟ ซึ่งร้านนี้เค้าบอกว่าซอสเย็นตาโฟเค้าทำจากมะเขือเทศ ผมว่ารสชาติโอเคทั่วไปไม่โดดเด่น ลูกชิ้นก็กลางๆ แต่เส้นผมว่าเหนียวนุ่มดี ร้านนี้หาง่ายมากครับอยู่ริมถนนเจริญกรุงตรงกันข้ามเยื้องๆกับซอยทางเข้าโรงแรมแชงกรีล่าครับ  